
PRIMAR
EXPUNERE DE MOTIVE  PRIVIND OPORTUNITATEA
PROIECTULUI DE HOTĂRÂRE
privind actualizarea valorii devizului general si aprobarea cofinantarii din bugetul local pentru obiectivul de investitie „ Mansardare şcoală P+1E pentru amenajarea 4 săli de clasă, rezultând P+1E+M la Liceul Vlad Ţepeş” din Timişoara , str. Surorile Martir Caceu (Fostă Negoiu ) nr.47

Motivul emiterii proiectului de hotărâre
1. Descrierea situaţiei actuale
Liceul Vlad Țepeș din Timişoara , str. Surorile Martir Caceu (Fostă Negoiu ) nr.47 se confruntă cu o creştere a numărului de elevi de la an la an și necesită spaţii suplimentare pentru amenajarea mai multor săli de clasă.
Primăria Municipiului Timişoara doreşte să realizeze obiectivul de investiţii „Mansardare şcoală P+1E pentru amenajarea 4 săli de clasă, rezultând P+1E+M la Liceul Vlad Ţepeş”, în conformitate cu documentaţia tehnico-economică aprobata prin HCL nr. 400/2015, modificată prin HCL 243/2017. 

Documentatia a fost transmisă către Ministerul Dezvoltarii Regionale, Administratiei Publice si Fondurilor Europene, fiind aprobată cofinanțarea obiectivului „Mansardare şcoală P+1E pentru amenajarea 4 săli de clasă, rezultând P+1E+M la Liceul Vlad Ţepeş” prin Programul National de Dezvolare Locală.  
2. Schimbări preconizate şi rezultate aşteptate
Lucrările propuse pentru „Mansardare şcoală P+1E pentru amenajarea 4 săli de clasă, rezultând P+1E+M la Liceul Vlad Ţepeş”  fac parte din categoria lucrarilor de interventie asupra unui obiectiv de investitie existent. Se propune suplimentarea spaţiilor  prin extindere pe verticală a construcţiei existente (mansardare) pentru amenajarea a 4 săli de clasă, realizarea instalațiilor necesare, inclusiv realizarea instalaţiilor pentru prevenirea și stingerea incendiilor în vederea autorizării PSI pentru întregul obiectiv.  


3.Alte informaţii 
Valoare totala proiect ( inclusiv TVA) = 1.914,25 mii lei

Valoare buget local ( inclusiv TVA)= 724,92 mii lei

Valoare buget de stat ( inclusiv TVA) = 1.189,33 mii lei
4. Concluzii
Având în vedere faptul că una dintre atribuțiile Municipiului Timişoara este de a asigura infrastructura adecvată pentru desfășurarea unui proces educațional de calitate precum și oportunitatea accesării de fonduri suplimentare alocate în bugetul de stat prin Programul Național de Dezvoltare Locală, este necesară și oportună asigurarea cofinanțării din bugetul local pentru realizarea obiectivului de investitie „Mansardare şcoală P+1E pentru amenajarea 4 săli de clasă, rezultând P+1E+M la Liceul Vlad Ţepeş” din Timişoara , str. Surorile Martir Caceu (Fostă Negoiu ) nr.47. 

